**Referat Styremøte Bakerovnsgrenda Huseierforening**

**Dato:** 21. juni 2017

**Tilstede**: Åse Hagen, Kjell Erik Fagertun, Hans Randen, Pål Arne Kastmann

**Referent**: Pål Arne Kastmann

**1: Garasjeanlegg**

* Søppelskur er fjernet og grunnarbeid m.m. gjennomføres snart. Skal snakke med Lommedalen Bygg om vi kan få plass til 9 dunker som i dag.
* Vi har ennå ikke mottatt kontrakt for garasjearbeidet ennå, venter på det – har purret. Styret går gjennom denne når den er mottatt.
* Råte på deler av bordene i garasjene – vedtatt å fjerne hele bord for å unngå skjøter.
* Sender ut e-post til beboerne i god tid før det generelle vedlikeholdet skal begynne slik at garasjene kan tømmes i tide – dvs. kommende uke 26.
* Lommedalen Bygg har sagt at det bør rengjøres rundt garasjene med jevne mellomrom for å fjerne gress og busker da dette forårsaker råte. Høstdugnadene er neste gang dette bør gjøres.
* Gitt at det ikke er andre beboere som har anledning til å følge opp arbeidet over sommeren, så vil styremedlemmene fordele seg imellom hvem som er kontaktperson i feriemånedene.

**2: Postkasser**

* Alle stativene er oppe bortsett fra de som skal opp på veggene. Forventet ferdig i månedsskiftet juni/juli. Regning kommer i posten ganske snart, sendes av regnskapsfører i løpet av juli. Kostnaden er ca. 3000 per postkasse.

**3: Annet**

* Utskifting av sand i sandkassene. Vedtatt av dette gjøres ved neste vårdugnad. Sjekke med Øvre Toppenhaug barnehage hva slags ordning de har for dette (Pål).

**4: Tidspunkt for neste styremøte**

Tirsdag 22. august, kl. 19.